27.6.2023.
HR
Službeni list Europske unije
C 224/3
e) Renfe se obvezuje na maksimalnu stopu pogreške (6) od 14,23 %.
Komisija bi tu maksimalnu vrijednost periodično revidirala i mogla izmijeniti kao odgovor na zahtjev Renfea.
U slučaju nepoštovanja najveće stope pogreške Renfe se obvezuje poduzeti potrebne napore kako bi analizirao uzroke i proveo potrebne tehničke mjere za njihovo rješavanje u najkraćem mogućem roku.
f) Renfe se obvezuje imenovati povjerenika za praćenje koji će pratiti provedbu obveza i izvješćivati Komisiju o tome na razdoblje od deset godina.
g) Renfe se obvezuje da neće ni na koji način, izravno ili neizravno, djelovanjem ili propustom, izbjeći ili pokušati izbjeći obveze.
h) Obveze ostaju na snazi na neodređeno razdoblje od datuma stupanja na snagu.
(8)
Sve obveze objavljene su na engleskom jeziku na internetskim stranicama Glavne uprave za tržišno natjecanje: https://ec.europa.eu/competition-policy/index_en
4.
Poziv na podnošenje primjedbi
(9)
Nakon ispitivanja tržišta Komisija namjerava donijeti odluku na temelju članka 9. stavka 1.
Uredbe (EZ) br.
1/2003 kojom se obveze, koje su prethodno ukratko opisane i objavljene na internetskim stranicama Glavne uprave za tržišno natjecanje, proglašavaju obvezujućima.
(10) U skladu s člankom 27. stavkom 4.
Uredbe 1/2003 Komisija poziva zainteresirane treće strane da dostave svoje primjedbe o predloženim obvezama.
Očitovanja se moraju dostaviti Komisiji u roku od šest tjedana od datuma ove objave.
Od zainteresiranih trećih strana također se traži da dostave svoje primjedbe u verziji koja nije povjerljiva, u kojoj bi sve informacije koje smatraju poslovnom tajnom i druge povjerljive informacije trebale biti izbrisane te zamijenjene, ovisno o slučaju, sažetkom koji nije povjerljiv ili riječima „poslovna tajna” ili „povjerljivo”.
(11) Odgovori i primjedbe trebali bi po mogućnosti biti obrazloženi i sadržavati relevantne činjenice.
Komisija vas poziva da, ako u bilo kojem dijelu predloženih obveza uočite problem, predložite moguće rješenje.
(12) Očitovanja se mogu poslati Komisiji pod referentnim brojem AT.40735 Internetska distribucija putničkih željezničkih karata u Španjolskoj na e-adresu (COMP-GREFFE-ANTITRUST@ec.europa.eu) ili poštom na sljedeću adresu: Europska komisija Glavna uprava za tržišno natjecanje Protumonopolski registar 1049 Bruxelles/Brussel BELGIQUE/BELGIË
(6) Stopa pogreške omjer je broja neuspjelih zahtjeva za rezervaciju i broja svih zahtjeva za rezervaciju u sustavu društva Renfe za prodaju karata tijekom određenog razdoblja.